# Dionýzios Pseudo-Areiopagités

### Z Wikipédie

Pseudo-Dionysius Areopagita (* koniec 5. storočia, Sýria – † začiatok 6. storočia) bol kresťanský novoplatonik pravdepodobne sýrskeho pôvodu, ktorý sa usiloval spojiť kresťanstvo s pohanskou filozofiou; niekedy stotožňovaný s Atéňanom Dionysiom zo Skutkov apoštolských 17,34, bol to snáď Petrus Fullo (+ 488).

Pripravoval cestu stredovekej mystike. Počas tisíc rokov bol jedným z hlavných zdrojov stredovekého myslenia.

Na rozdiel od novoplatonizmu Augustinovho, ktorý bol inšpirovaný hlavne Plotinom, je novoplatonizmus Pseudodionysiov viac poplatný Proklovi a vystupuje v čistejšej, pôvodnejšej podobe.

Jeho odkaz považujú za určitý gréckobyznatský prvok, prekonávajúci bariéru vybudovanú medzi krestanským Východom a kresťanským Západom, ktorú vytvorila veľká schizma. Pseudo-Dionysius nebol síce pre západnú racionalitu nikdy celkom prijateľný, ale napriek tomu v nej pôsobil - napospol skôr pod povrchom - ako trvale znepokojujúci a oživujúci ferment a korektív.

Ako jeho vlastné spisy, napísané pôvodne po grécky, platia dnes štyri traktáty: De coelesti hierarchia (O nebeskej hierarchii), De ecclesiastica hierarchia (O cirkevnej hierarchii), De divinis nominibus (Božie mená) a De mystica theologia (Mystická teológia) a 10 listov. Stredoveku ich po latinsky sprostredkovali opát Hilduin zo St. Denis (okolo 832), Johannes Scotus Eriugena, Iohannes Saracenus (okolo 1167), Robertus Lincolniensis a Ambrogio Traversari (1436). Z týchto textov, komentárov k nim a z ich parafráz sa zostavovali súbory, z ktorých najslávnejší a najrozšírenejší je Corpus Parisiense (Parížsky súbor), zostavený okolo 1250.

## [úprava] Externé odkazy

- FILIT Zdroj, z ktorého pôvodne čerpal tento článok

Zdroj: "http://sk.wikipedia.org../../../d/i/o/Dion%C3%BDzios_Pseudo-Areiopagit%C3%A9s_db6c.html"

Kategórie: Narodenia v 5. storočí | Úmrtia v 6. storočí | Sýrski filozofi

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Ελληνικά
- English
- Suomi
- Français
- Magyar
- Italiano
- 日本語
- Nederlands
- Polski
- Português
- Русский
- Svenska